Պոզնան

**Պոզնան** (), քաղաք Լեհաստանի արևմուտքում։ Գտնվում է Վարտա գետի ափին, արևմտյան Լեհաստանի կենտրոնական մասում, Մեծ Լեհաստանի վոևոդության կազմում։ Քաղաքի բնակչությունը 2015 թվականի տվյալներով կազմում էր 544 612 մարդ, իսկ շրջակա մի քանի քաղաքների և գյուղերի հետ բնակչությունը կազմում է մոտ 1.1 միլիոն մարդ։ Մետրոպոլիտենյան ստանդարտ տարածքով Պոզնանի բնակչությունը կազմում է 1.4 միլիոն մարդ, և ընդգրկում է փոքր ու մեծ քաղաքներ, ինչպիսիք են՝ Նովի Թոմիսլ, Գնիեզնո և Վրզեսնիա ։ Այդպիսով Պոզնանի մետրոպոլիտենը դառնում է Լեհաստանի 4-րդ ամենամեծ մետրոպոլիտենը։

## Պատմություն
[thumb|left|200px|[Պոզնանի քաղաքապետարանը]]
Պոզնանը լեհական հնագույն քաղաքներից է, Մեծ Լեհաստանի հնագույն քաղաքը։ Թագավորական ամրոցն, որն հիմնադրվել է 13-րդ դարում, եղել է լեհական թագավորների հնագույն նստավայրը։ Պողոս և Պետրոս սրբերի մայր տաճարն երկրի հնագույն եկեղեցին է։ Քաղաքում կան ճարտարապետական բազմաթիվ հուշարձաններ՝ լեհական կաթոլիկ եկեղեցիներ, ռատուշաներ Վերածննդի ոճով (13-14-րդ դարեր), 16-19-րդ դարերի տներ։
 
Պոզնանի առաջին կենտրոնը եղել է Տումսկի կղզին՝ Վարտա գետում։ 13-րդ դարում կարճ ժամանակով Պոզնանը դարձել է մայրաքաղաք։

1956 թվականին Պոզնանում տեղի են ունեցել իրադարձություններ, որոնք պատմության մեջ հայտնի են **Պոզնանի հունիս** կամ **[[Պոզնանի ապստամբություն (1956)|Պոզնանի ապստամբություն]]** անվանումով ()։ Այդ ապստամբությունը լեհական ժողովրդի Լեհաստանի Ժողովրդական Հանրապետության կոմունիստական կառավարության դեմ խոշոր բողոքի ցույցերից առաջինն էր։

## Ժամանակակից Պոզնան
Պոզնան քաղաքն այսօր Լեհաստանի խոշոր առևտրային, արդյունաբերական և կրթական կենտրոն է։ Արդյունաբերության ճյուղերից այստեղ զարգացած են մեքենաշինությունը, սննդի, ռետինի, օծանելիքի, ապակու և թեթև արդյունաբերությունը։ Գործում է միջազգային օդանավակայան։ Քաղաքում է գտնվում համալսարանը, բժշկական ակադեմիան, մի քանի թատրոն (այդ թվում նաև օպերային թատրոնը), անցկացվում են ամենամյա միջազգային տոնավաճառներ։ Քաղաքի տեսարժան վայրերին են պատկանում Ազգային և Հնագիտական թանգարանները։

## Աշխարհագրություն
### Կլիմա
Պոզնանի կլիման տատանվում է խոնավ ցամաքային և ծովային կլիմայական գոտիների միջև։ Այստեղ լինում են ցուրտ ձմեռներ և տաք ամառներ։ Ձմռանը հաճախ ձյուն է տեղում, երբ գիշերային ժամերին օդի ջերմաստիճանը լինում է 0 ˚C-ից ցածր։ Ամռանը օդի ջերմաստիճանը կարող է հասնել 30 ˚C-ի։ Տեղումների տարեկան քանակությունը կազմում է ավելի քան 500 մմ։ Ամենախոնավ ամիսը հուլիսն է։ Ըստ Կյոպենի կլիմաների դասակարգման Պոզնանը գտնվում է ծովային կլիմայական գոտում ("Cfb"):

## Քույր-քաղաքներ

## Պատկերասրահ

File:Poznan 10-2013 img13 Old Market.jpg|Տները՝ Հին շուկայի հրապարակում
File:Stary Rynek w Poznaniu, houses at evening.JPG|Հին շուկայի հրապարակում տները երեկոյան
File:Stary Rynek w Poznaniu evening.JPG|Հին Շուկայի հրապարակը գիշերով
File:2008-09 UAM Park.JPG|U.A.M Պարկ
File:Bamberka blisko.jpg|Բամբերկա աղբյուրը Հին շուկայի հրապարակում
File:Poznan Radojewo 115-22.jpg|Օվինսկան
File:Aquanet Poznań RB1.JPG|Aquanet ջրամատակարարման ընկերությունը
File:Stary Browar Nowy Poznań RB3.JPG|Stary Browar-ը Պոզնանում
File:Instytut Zachodni Poznań RB1.JPG|Արևմտյան ինստիտուտը
File:Termy Maltańskie - rekreacja.JPG|Termy Maltańskie - Հանգստի լողավազաններ
File:Termy Maltańskie - basen sportowy.JPG|Termy Maltańskie - Սպորտ լողավազաններ


## Ծանոթագրություններ

Կատեգորիա:Լեհաստանի քաղաքներ